JY LEES NOU Tekort aan goeie wol ontwikkel weens droogte
Pryse op rekordvlakke
Sommige kenners meen Suid-Afrika se wolbedryf beleef tans 'n bloeitydperk met pryse wat sedert verlede jaar op rekordvlakke gebly het.
Die wolprys het verlede Augustus op die eerste veiling van die 2018-'19-seisoen op R238,29/kg gesluit. Dit is sowat 30% hoër as die openingsprys van R183,50/kg in die 2017-'18-seisoen. Die prys het in die vorige seisoen 'n hoogtepunt van R253,82/kg bereik.
Die volgende veiling vind op 16 Januarie plaas. Meer as 13 500 bale sal onder die hamer kom.
Cape Wools vergader vandeesweek oor die gevolge wat die uitbreking van bek-en-klouseer in die distrik Vhembe in Limpopo vir die wolmark kan inhou.
Bek-en-klouseer is 'n hoogs aansteeklike siekte wat vinnig versprei en diere met gesplete hoewe soos beeste, sekere wild, skape en varke raak.